Bahmut

Bahmut on linn Ukrainas Donetski oblastis, Bahmuti rajooni keskus. See asub Bahmuti jõe ääres 89 kilomeetrit Donetskist kirdes.

Aastatel 1924–2016 kandis linn nime Artjomovsk (vene keeles Артёмовск, ukraina keeles Артемівськ), mille sai kommunist Fjodor Sergejevi järgi, kelle hüüdnimi oli Artjom. 23. septembril 2015 taastas linnanõukogu linna ajaloolise nime Bahmut. Ukraina Ülemraada kinnitas otsuse 4. veebruaril 2016.

 Ajaloost 
Piirivalve kindlustatud punkti asutas linna kohal 1571. aastal tsaar Ivan Julm kaitseks krimmitatarlaste vastu. 
1703. aastal ehitati linna kindlus tsaar Peeter I käsul, ühtlasi võeti makse järvede veest väljaaurutamise teel saadava soola eest.Українська радянська енциклопедія імені М. П. Бажана, 1989.
1705. aasta sügisel vallutas Doni kasakate salk Ataman Bulavini juhtimisel Bahmuti soolatehase, järgmiste sündmuste käigus arenes sellest välja Bulavini ülestõus.Восстание крестьян и казаков под руководством Кондратия Афанасьевича Булавина. www.krugosvet.ru, 28. февраля 2022. Mässu mahasurumiseks oli Peeter I, kes sel ajal tõrjus Karl XII Rootsi armee sissetungi, sunnitud saatma kohale kuni 20 000 regulaarväelast, kes mässu veriselt maha surusid. 1709. aastal Bahmuti varemeid külastanud Peeter andis korralduse kiiresti taastada kindlus ja soola tootmist.
Juulist 1718 kuni oktoobrini 1719 oli Bahmut katku tõttu inimtühi.
1783. aastal sai Bahmut linnaõigused ning määrati Jekaterinoslavi kubermangus maakonnakeskuseks.
1876. aastal avastati Bahmuti basseinis suured kivisoola varud, mille järel mindi üle soola kaevandamisele ja rajati soolatehas. 1870. aastatel rajati linna ka klaasi-, naela-, alabastri- ja tellisetehased. 
Harkivi–Bahmuti–Popasna raudtee ehitamise järel 1870. aastate lõpus kiirenes linna tööstuslik areng. Sajandi lõpus elas linnas ligi 20 000 inimest.Демоскоп Weekly — Приложение. Справочник статистических показателей. demoscope.ru. Дата обращения: 28 февраля 2022 
Peale 1917. aasta Veebruarirevolutsiooni moodustati linnas Maakonna Tööliste Saadikute Nõukogu, mis toetas ideed Donbassi eraldumiseks eraldi regiooniks.
Pärast seda, kui Ukraina Keskraada kuulutas 7. (20.) novembril välja Ukraina Rahvavabariigi loomise, heisati Bahmutis Ukraina lipp esimesena Donbassis. 
Detsembris 1917. aastal tulid linnas võimule bolševikud, kes 1918. aasta veebruaris kuulutasid välja Donetsk-Krivoi Rogi Nõukogude Vabariigi.
1918. aastal oli linn Saksa vägede ja seejärel kindral Pjotr Krasnovi üksuste valduses. 1919. aasta lõpus vallutas linna Punaarmee.Ф. Крючков, П. Смирнов. Начдив Солодухин. Л., Лениздат, 1961.
Aastatel 1941–1943 oli linn Saksa okupatsiooni all. 1942. aasta alguses pani Saksa natside sõjaväe eriüksus toime massimõrva, viies paar kilomeetrit linnast väljas asuvasse soolakaevandusse mitu tuhat juuti ning müürides kinni tunneli sissepääsud, lämmatati sinna lõksu jäänud inimesed.Wailing Wall for the murdered Jews of Bakhmut: Remembrance". Information Portal to European Sites of Remembrance. Berlin, Germany. 21. June 2020.
1951. aastal alustas linnas tööd Artjomovski vahuveinitehas, mis oli Euroopa suurimaid. See oli Nõukogude Liidu vahuveinitööstuse au ja uhkus, kus valmistati alkohoolseid jooke prantslaste nn traditsioonilise meetodi eeskujul. Toodang ei olnud tavakodanikule kättesaadav.Soola- ja veinitööstusega hiilanud linn on muutunud hiiglaslikuks hakklihamasinaks. Õhtuleht, 30. märts 2023.
2001. aastal elas linnas 82 900 inimest, neist ukrainlasi 69% ja venelasi 27%. Pooled ukrainlastest pidasid emakeeleks vene keelt, mida rääkis 62% elanikest. Ukraina keeles rääkijaid oli 35%. Перепись населения. Дата обращения: 14 сентября 2010
Enne Vene-Ukraina sõda tootis riiklik soolaettevõte Artemsil Bahmuti ja Soledari piirkonnas 90% kogu Ukraina kivisoolast ja eksportis seda veel 15 välisriiki.

 Vene-Ukraina sõda 
pisi|Ukraina Donetski oblast, jaanuar 2023
12. aprillil 2014 okupeerisid separatistliku Donetski Rahvavabariigi väed linna ning 20. juunil 2014. aastal vallutasid selle juures asuva suure tankiremondi baasi.В ночь на 20 июня штурмовали танковую базу в Артёмовске. Дата обращения: 28 февраля 2022 Vaadatud 21.12.2022.
6. juulil 2014 vabastasid Ukraina väed linna.Над Артёмовском поднят флаг Украины. Vaadatud 22.12.2022.
10. juulil 2015 lammutati linnas Donetsk-Krivoi Rogi Nõukogude Vabariigi asutaja Fjodor Andrejevitš Sergejevi (Artjomi) monument.
23. septembril 2015 otsustas linnavolikogu tagastada Bahmuti linna nime.Перейменування міста та вулиць. Сайт Артемівської міської ради (23 сентября 2015).
2022. aasta mais muutus linn rindelinnaks, kusjuures Vene armee alustas regulaarset Bahmuti elamurajoonide ja tsiviilobjektide tulistamist kaudtulega.Inside a Ukraine hospital where medics work as rockets fall.Reuters (11 Мая 2022). Vaadatud 22.12.2022.
2022. aasta augustis algas Bahmuti lahing, kui kuu keskpaigast alates suundus Venemaa pealetungi põhiraskus Donetski oblastis Bahmuti linnale ja suurtükiväe tuli ning jalaväe rünnakud muutusid intensiivsemaks. 2022. aasta detsembri lõpuks ei olnud Vene väed linna vallutada suutnud ning okupantide vägede märgatavat edasiliikumist ei olnud toimunud. Sõjaeelsest 77 000 elanikust oli jäänud linna umbes 15 000 inimest.Они не целятся, просто лупят. Радио Свобода. Vaadatud 22.12.2022.
11. detsembril 2022 ütles Ukraina president Volodõmõr Zelenskõi, et Vene väed on muutnud linna "põlenud varemeteks".Zelenskyy says Russia reduced Bakhmut city to a ‘burned ruin’. www.aljazeera.com, 14. January 2023.
2023. aasta märtsi alguseks ei olnud Vene väed Bahmuti vallutada suutnud, kuid jätkasid suuri kaotusi kandes rünnakuid, lootes linna täieliku sissepiiramise lõpule viia.Kyiv says forces fighting on in 'utter hell' of Bakhmut battle Report an ad Reuters, 4.March 2023. 4. märtsil ütles Bahmuti aselinnapea, et linna jäänud 4000 tsiviilisikut elasid varjupaikades, kus puudus juurdepääs veele, gaasile ja elektrile.Bakhmut: Fighting in the street but Russia not in control - deputy mayor. BBC News, 4. March 2023.
27. märtsil kinnitas Ukraina relvajõudude kindralstaap, et vene sõdurite otserünnakute arv Ukraina üksuste käes olevatele aladele on varasemaga võrreldes 2–3 korda vähenenud, kuid kaudtulelöökide tihedus pole siiski oluliselt langenud.Okupandid ei saavutanud edu üheski suunas – rünnakute intensiivsus on mitmekordselt väiksem. Postimees, 27. märts 2023.
Wagneri grupi juht Jevgeni Prigožin teatas, et enne 18. aprilli nende kontrolli all oli enam kui 80% linnast, seevastu Ukraina pool teatas, et Ukraina kontrollis tunduvalt rohkem kui 20 protsenti linnast.Putin visits occupied Ukraine: 'Important to hear your opinion. www.aljazeera.com, 18. April 2023. 
Ukraina kaitseministeerium väitis 16. mail, et nende väed vabastasid Bahmuti kirde- ja edelaosa eeslinnades 20 ruutkilomeetrit, kuid tunnistas, et venelased on linna sees rünnakute tagajärjel mõningaid edusamme teinud, kasutades lahingutes ka dessantvägesid.
19. mail kinnitasid nii Ukraina relvajõudude kui ka Wagneri grupi allikad Venemaa relvajõudude taganemisest Bahmuti linna ümbritsevas piirkonnas. Jevgeni Prigožin teatas aga 20. mail, et lõunaks oli kogu Bahmuti linn Vene võitlejate kontrolli all ja sellega olevat 224 päeva kestnud Bahmuti lahing läbi. Ukraina asekaitseminister ei kinnitanud Prigožini väiteid ning ütles, et linnas jätkub äge lahing ja olukord on kriitiline. Prigožini väitel on kogu Bahmut langenud Wagneri võitlejate kätte.... Postimees, 20. mai 2023.

 Vaata ka 
Bahmuti lahing

 Viited 

 Välislingid 

Bahmuti koduleht
http://www.art.dn.ua/
 Террористы обстреляли Артёмовск из "Града", погиб 7-летний ребенок UNIAN, 13. veebruar 2015 (vene keeles)
 Количество жертв обстрела Артемовска выросло до двух Liga Novosti, 13. veebruar 2015 (vene keeles)
 Артемовск обстреляли кассетными боеприпасами - журналист UNIAN, 13. veebruar 2015 (vene keeles)
 Тихой сапой: В Артемовске снесли памятник Артему. ВИДЕО Infovastupanu, 10. juuli 2015(vene keeles)
 Как Артемовск прощался с "совковым" прошлым. ВИДЕО Infovastupanu, 11. juuli 2015 (vene keeles)
 "ERR Bahmutis: linnas on läinud lahingud väga tuliseks" ERR, 14. oktoober 2022
 "Bahmut valmistub tänavalahinguteks" Postimees, 18. detsember 2022
 "Zelenskõi: Bahmut on jätkuvalt kogu rindeliini kõige kuumem punkt" Delfi, 20. detsember 2022
 "DELFI UKRAINAS | „Saeme puu maha ja kütame, Venemaa ei suuda s***gi.“ Bahmuti elanikud räägivad, miks nad rindelinnast ei lahku" Delfi, 10. jaanuar 2023
 Alys Davies. Ukraine war: Zelensky says situation in Bakhmut worsening. BBC News, 28. veebruar 2023
 Laura Gozzi. Street fighting in Bakhmut but Russia not in control - deputy mayor. BBC News, 4. märts 2023
 Thousands of civilians 'at the limit of existence' in Ukraine's Bakhmut, Red Cross says. Reuters, 24. märts 2023
Aare Kartau Sõjakolle Bahmut: soola- ja veinitööstusega hiilanud linn on muutunud hiiglaslikuks hakklihamasinaks. Õhtuleht, 30. märts 2023.
The Obliteration Of Bakhmut: New Satellite Photos Reveal A City Of Smoldering Ruins. RFE/RL, 17. mai 2023

Kategooria:Donetski oblasti linnad